แฮมป์ตันเคาน์ตี้ 911 มีเหตุด่วนที่ไหนคะ
ค่ะ เราอยู่ที่ถนนซาลค์ฮาตชี
เจอผู้ชายคนหนึ่งอยู่ข้างถนนมีเลือดเต็มตัวไปหมด
เขาโบกมือเรียกให้ช่วย
แต่เขาดูปกติ เหมือนจัดฉากน่ะ
(สามเดือนหลังเกิดเหตุ)
เลยไม่ได้หยุดรถ
คุณทำดีแล้วค่ะ ฉันจะแจ้งเจ้าหน้าที่ในพื้นที่ไปตรวจสอบเหตุค่ะ
ผู้หญิงแจ้งว่าเขาขับรถเอสยูวีเมอร์เซเดส เบนซ์
- เป็นไงบ้างครับ - สวัสดี เป็นไงบ้าง
ดี เกิดอะไรขึ้นครับ
(แฮมป์ตัน)
ช่วงสุดสัปดาห์วันแรงงาน
เพื่อนคนหนึ่งในแฮมป์ตันโทรมา
บอกว่าอเล็กซ์ถูกยิง
อย่างแรกที่คิดก็คือ
คนที่ยิงแม็กกี้กับพอลเจอตัวอเล็กซ์จนได้
อเล็กซ์ไปรักษาตัวที่โรงพยาบาล
เจ้าหน้าที่ก็ไม่แน่ใจว่าใครเป็นคนยิง
คดีปริศนาในเซาท์แคโรไลนายิ่งทวีความลึกลับ
เจ้าหน้าที่แจ้งกับฟ็อกซ์นิวส์ว่า
อเล็กซ์ เมอร์ดอห์อัยการ วัย 53 ปี
ถูกยิงได้รับบาดเจ็บวันนี้
ที่แฮมป์ตันเคาน์ตี้ เซาท์แคโรไลนา
ไม่มีรายงานเรื่องอาการ
อเล็กซ์ถูกนำตัวขึ้นฮ.ส่งโรงพยาบาล
เขาถูกยิงที่ศีรษะกลางวันแสกๆ
ขณะเปลี่ยนยางอยู่ที่ข้างถนน
เรื่องของอเล็กซ์พลิกผันไปหมดในวันเดียว
เราพบว่าลูกพี่ลูกน้องเอ็ดดี้มีส่วนเกี่ยวข้อง
(ปฏิเสธทุกข้อ… ไม่ยอมรับอะไรทั้งสิ้น… โทษคนอื่นลูกเดียว!)
นั่นแหละ
ผมไม่ใช่คนสุขุมแน่นอน
ผมชื่อ เคอร์ติส เอ็ดเวิร์ด สมิธ ทุกคนเรียกว่า เอ็ดดี้
ไม่เอาน่า ที่รัก
บ้าจริง
ผมเจออเล็กซ์ช่วง…
(เคอร์ติส เอ็ดดี้ สมิธ)
ปลายยุค 80 ต้นยุค 90
ผมรู้จักพ่อเขา
เป็นลูกครึ่งเมอร์ดอห์ อย่าบอกใครเชียว
จริงๆ นะ อย่าเชียว
ผมเป็นเพื่อนอเล็กซ์ และทำงานให้อเล็กซ์ตลอดหลายปี
ไปทำธุระให้ หรือทำงานเล็กๆ น้อยๆ
เช่น งานเคลียร์พื้นที่ทั่วไป
ทำคูน้ำหรือทางน้ำผ่านที่ดิน
จะได้ระบายน้ำได้ดี
เขาโทรมาตอนเช้าสิบหรือสิบโมงครึ่ง ถามว่าผมทำอะไรอยู่
ผมบอกว่า"เปล่า เมื่อคืนทำงานจนดึก"
เขาบอกว่า"ช่วยมาที่นี่หน่อยได้ไหม"
เขาบอกให้ไปพบที่สถานที่ฌาปนกิจที่วาร์นวิลล์
ผมมองไป เห็นเขากำลังมาแล้ว
เขาดึงที่บังแดดมาไว้ด้านข้างคร่อมกับหน้าต่างไว้
และเปิดหน้าต่างสูงประมาณนี้
ผมจึงมองเห็นเขาผ่านช่องแค่นี้เอง
ผมถามว่า"ทำอะไรแบบนี้น่ะ"
เขาพูดว่า"ก็… ไม่อยากให้ใครในเมืองเห็น"
และบอกว่า"ผมถูกจับตาดูอยู่"
ผมถามว่า"ใครจับตาดูคุณ" เขาบอกว่า"จนท.บังคับใช้กฎหมาย"
ผมเลยถาม"ทำไมพวกเขาต้องจับตาดูคุณ"
เขาบอกว่า"ก็เรื่องที่เกิดขึ้นน่ะ"
ผมถามว่า"หมายถึงเรื่องที่โมเซลล์เหรอ"
เขาตอบ"ใช่"
ผมถาม"ให้ตายสิ เกิดอะไรขึ้น"
เขาบอกว่า"มันพังพินาศหมดแล้ว"
ตามนั้นแหละ
เขาบอกว่า"รักผมไหม" ผมก็ตอบ"รักสิ เหมือนพี่ชาย
และจะยอมช่วยทุกอย่าง"
เขาบอกว่า"ช่วยยิงผมให้ตายไปซะ"
ผมก็"ไม่มีทาง ไม่ทั้งวันนี้หรือพรุ่งนี้ ไม่มีวัน"
และเขาก็ตัดบท"งั้นผมคงต้องพยายามทำเอง"
และขับรถออกไป
ผมจึงรีบขับรถตามไป
ผมตามไปด้วยความเป็นห่วงจากใจ
ห่วงเขามากๆ เพราะแม็กกี้กับพอลเพิ่งจากไป
คุณแรนดอล์ฟก็เสียชีวิตในอีกสามสี่วันต่อมา
ไม่อยากให้เกิดรายต่อไปอีก
พอผมจอดรถ และเปิดกระจกลง
เขาถือปืนเดินมายืนข้างกระจก
ผมคิดว่าจำเป็นต้องเรียกสติเขา
ผมยิงปืนขึ้นฟ้า
ร่างเขาหกฟุตห้า หรือหกฟุตเจ็ด
หงายฟาดถนนยางมะตอย
ตรงหัวเขาส่วนนี้จึงเกิดบาดแผล
เพราะไปฟาดกับหินที่โผล่ขึ้นมาข้างถนน
ไม่ได้เกิดจากกระสุนถากหัว
ผมยิงห่างไปไกลสักหกฟุตจากด้านหลัง
แต่เขาตอบนะ เพราะผมถาม "ทำไมถึงอยากให้ยิงคุณล่ะ"
เขาตอบ"เพราะพวกเขาจะตัดสินว่า ผมต้องรับผิดชอบกรณีแม็กกี้กับพอล"
ผมรู้ดีว่าไม่ได้ยิงเขา
ผมรู้ดีว่าไม่มีเลือดบนตัวเขา ไม่มีเลือดบนตัวผม
ผมเลยกลับบ้าน
(Murdaugh Murders: คดีฉาวแดนใต้)
- เป็นไงบ้างครับ - สวัสดี เป็นไงบ้าง
- เกิดอะไรขึ้นครับ - ผมถูกยิง
ช่วยเล่าหน่อยว่าเกิดขึ้นได้ยังไง
ผมขับรถอยู่ดีๆ
แล้วยางรถก็แบน ผมเลยจอดรถ
แล้วรถคันนี้ก็ผ่านไป
ผมไม่ค่อยได้สนใจรถคันนี้หรอก
แต่แล้วรถก็วนกลับมา มาหาผม
ชายคนนี้ดูเป็นคนดีนะ
พอผมหันไป และ…
เขาก็ ปัง
หกหรือเจ็ดวันหลังจากนั้น
จนท.บังคับใช้กฎหมายก็มาหาผม
และถามอะไรมากมาย
ตอนนั้นจึงรู้ว่าตัวเองเป็นผู้ต้องสงสัยว่ายิงเขา
ที่ด้านหลังศีรษะด้วยกระสุน .38
จนท.บังคับใช้กฎหมายแห่งเซาท์แคโรไลนา
ได้จับกุมเคอร์ติส เอ็ดเวิร์ด สมิธ วัย 61 ปี
จากคอลเลตันเคาน์ตี้
ทางการกล่าวว่าสมิธเป็นคนวางแผนยิง
ตอนนี้คำถามคือ เคอร์ติส สมิธเป็นใคร
เขามีความเกี่ยวโยงกับคดีเมอร์ดอห์ก่อนหน้าไหม
รู้สึกยังไงที่ได้เห็นข่าวแบบนั้น
ก็เจ็บช้ำน้ำใจ จริงๆ นะ
เพราะผมไม่เคยก่อเรื่อง…
ทำผิดกฎหมาย
ไม่เคยมีเจ้าหน้าที่มาตามส่องดูผม ไม่เคยมามาที่บ้านเลย
ไม่เคยเรียกให้ผมจอดรถ และค้นหา"ยา"
ผมไม่เคยพยายามคุยกับทนายเลยด้วย
ผมคุยกับเจ้าหน้าที่โดยไม่มีทนาย
ไม่มีอะไรต้องปิดบัง
ผมไม่ได้รู้สึกกังวลอะไรมาก ขอบอกตามตรง
เพราะรู้ว่าไม่ได้ยิงใส่เขา
แต่เขาโคตรพยายามจะบอกทุกคนว่าผมยิงเขา
บอกทุกคนไปแล้วว่าผมยิงเขา
เหตุยิงที่ข้างถนนทำให้เอ็ดดี้ สมิธเข้ามาเกี่ยวพัน
อเล็กซ์พยายามจะใส่ร้ายสมิธ
แต่อเล็กซ์กำลังจะถูกเปิดโปง
พวกเขาเรียกเอ็ดดี้ว่า"เมอร์ดอห์ที่สี่"
เขาช่วยเก็บกวาดทุกอย่างให้เรียบร้อยตามคำสั่ง
เอ็ดดี้กับอเล็กซ์เป็นลูกพี่ลูกน้อง ตามลำดับในวงศ์ตระกูล
เท่าที่รู้มา พวกเขาเกี่ยวข้องกันในเรื่องฉ้อโกง
การนำเช็คไปขึ้นเงิน และอาจมีเรื่องยาเสพติด
คุณเป็นพ่อค้ายารึเปล่า
ไม่ใช่
ถ้าผมเป็นพ่อค้ายา ก็กระจอกมาก เพราะมีลูกค้าแค่คนเดียว
นั่นคืออเล็กซ์ เมอร์ดอห์
คุณทำอะไรให้เขา
ไม่มีอะไร… นอกจากไปจัดการธุระให้เขา
เริ่มจากปลายปี 2015 ต้นปี 2016
วันหนึ่งผมไปที่ออฟฟิศของเขา จำไม่ได้ว่าทำไม
ผมเห็นซองที่ต้องส่งไปบิวฟอร์ท
ผมโยนมันลงบนที่นั่ง แล้วก็ได้ยิน…
เสียงสั่นๆ น่ะ
ยังไงก็ไม่มีงูอยู่ในนั้นแน่
มันเป็นเสียงตอนเขย่าขวดยา
ที่มีอยู่ครึ่งขวดน่ะ
ผมไม่เคยดูชื่อบนซองหรืออะไรเลย
เดาเอาว่าจะต้องส่งไปถึงสำนักงานกฎหมาย
ใช้เวลาแค่ชั่วโมงครึ่ง ผมได้แล้ว 200 เหรียญ
ผมก็ขับรถไปทั่ว
เขาเคยขอให้ไปพบคนที่สนามบิน
สนามบินต่างๆ ทั้งในเซาท์แคโรไลนา จอร์เจีย สนามบินเล็กๆ น่ะ
ฉันมั่นใจว่าบัสเตอร์กับพอลรู้เรื่องยาทั้งคู่
ฉันคิดว่าทุกคนรู้นะว่า
เรื่องยาของอเล็กซ์นั้นเป็นปัญหา
มันเหมือนแบบว่า
เรารู้นะ แต่ไม่ได้มานั่งคุยกัน
ก็ไม่รู้ว่ามีมากแค่ไหน แต่รู้ว่าเยอะ
ยากระจายอยู่ทั่วบ้าน
เขาน่าจะมีติดตัวไปทุกที่
มันอยู่ในถุงเล็กๆ
บางทีก็มีเศษหลงเหลืออยู่ และบางทีก็มียาเม็ดหนึ่งอยู่ในนั้น
(อ๊อกซีโคโดน)
บางทีอเล็กซ์ก็ทำถุงตกไว้
มันคงหล่นจากกระเป๋ากางเกง
แม็กกี้รู้ว่าเขามีเรื่องที่ปกปิดไว้
แต่เชื่อว่าเธอไม่รู้ว่ามันรุนแรงแค่ไหน
มีกระแสข่าวลือในแฮมป์ตันเคาน์ตี้ว่า เรื่องนี้พัวพันกับแก๊งค้ายา
น่าจะเกี่ยวกับการฟอกเงิน
(โยงถึงอเล็กซ์ เมอร์ดอห์)
แล้วเราก็ได้ยินข่าวลือเรื่องเจ้าของที่ดินรายหนึ่ง
ซึ่งเป็นเพื่อนสนิทของครอบครัวเมอร์ดอห์
และเคยเป็นเจ้าของที่ดินนั้นก่อนพวกเขา
มีหลักฐานสำคัญว่า
เจ้าของเก่าพัวพันกับการลักลอบค้ายาเสพติด
เขาไม่ได้ถูกตัดสินว่าผิด แต่ถูกตั้งข้อหาลักลอบค้ายาเสพติด
แล้วพยานก็เสียชีวิตก่อนการพิจารณาคดี
อีกทฤษฎีหนึ่งที่ฝ่ายจำเลยใช้แก้ต่างคือ การลักลอบค้ายาเสพติด
อ้างว่าพวกค้ายาเป็นคนฆ่าคนในครอบครัวเขา
เพื่อชำระแค้นเรื่องหนี้สินที่ค้างอยู่
ผมพิสูจน์ยืนยันจุดที่พบศพมามาก
ตั้งแต่แก๊งข้างถนน จนถึงแก๊งมอเตอร์ไซค์เถื่อนฆ่าคนตาย
จนถึงการยิงตัวเอง
ผมทำงานกับเรื่องเลวร้ายมาเยอะมาก
แต่ไม่เคยเห็นวิธีแบบนี้มาก่อน
ในความคิดผม มันไม่ใช่การฆ่าที่มีการวางแผน
ถ้ามีแผน เราจะไม่ได้เห็น
แผลถูกยิงทั้งหมดนั้นบนร่างคุณแม็กกี้
ที่จริงแล้วแค่ปังปังสองนัด มันก็จบแล้ว
นี่เป็นฝีมือของมือสมัครเล่น หรือผู้ที่ไม่ได้คิดอย่างรอบคอบ
แล้วก็มีแนวความคิดที่ว่าอเล็กซ์พัวพัน
กับกลุ่มก่ออาชญากรรม หรือชุมชนยาเสพติด
ยังมีคดีที่อยู่ระหว่างการสืบสวนอีกมาก
ซึ่งเราจะไม่ออกความเห็น
เราไม่ออกความเห็นเกี่ยวกับข้อมูลคณะลูกขุนใหญ่
เราก็รู้ที่มีคนเขียนกันบนอินเทอร์เน็ต ทุกคนจะเขียนอะไรก็ได้
เราจึงต้องระวังในการสรุปความเชื่อมโยง
และต้องคำนึงถึงพยานวัตถุในความเชื่อมโยง
ขอคุยเรื่องเช็คได้ไหม คุณเอาเช็คไปขึ้นเงินให้อเล็กซ์เยอะเลย
อธิบายเรื่องนี้หน่อยได้ไหม
เขาพกสมุดเช็คอยู่สามสี่เล่ม
ผมเอาเช็คไปขึ้นเงินให้เขา ซึ่งเยอะมากตลอดช่วงแปดหรือสิบปี
ผมเคยถามเขาหลายครั้งว่า "นี่ไม่ใช่การฟอกเงินใช่ไหม"
เขาว่า"ไม่ใช่ ช่วยหน่อยแล้วกัน
ช่วยเอาเช็คผมไปขึ้นเงินหักจากบัญชีผม"
เช็คที่ขึ้นเงินทั้งหมดหักจากบัญชีเขา
ฉันพยายามหาทางเลิกทำเรื่องนี้
ผมอยากถอนตัว พอบอกเขาว่า
"นี่ ผมจะไม่ทำเรื่องนี้ให้แล้วนะ"
จะไม่วิ่งทำธุระให้แล้ว พูดเป็นนัย
เขารู้จักลูกสาวผม เขารู้ว่าผมส่งเธอเรียนมหาลัยจนจบ
และเส้นทางที่เธอต้องขับรถไปทำงาน มีที่อยู่อาศัยสองย่าน
ที่ดูไม่ค่อยปลอดภัยในการขับรถ
เขาพูดว่า"นิโคลยังทำงานที่ยูเอสซีใช่ไหม"
นั่นคือข้อตกลง
แบบว่า"ผมรู้ว่าจะต้องทำยังไง ให้คุณทำงานกับผมต่อ"
ไม่มีการข่มขู่แบบโต้งๆ
แค่บอกเป็นนัยๆ
ไม่มีใครเลยจริงๆ
ไม่มีใครเลยในสี่หรือห้าเคาน์ตี้แถวนี้
ที่ผมสามารถนั่งคุยด้วย และเล่าว่าเกิดอะไรขึ้น
แล้วพวกเขาจะไม่จับผมเข้าโรงพยาบาลบ้า
ง่ายๆ เลย
(แรนดอล์ฟ เมอร์ดอห์ ซีเนียร์)
ตลอด 88 ปีของตระกูลที่เป็นทนาย พวกเขายังคงมีอำนาจ
(แรนดอล์ฟ เมอร์ดอห์ จูเนียร์)
ตลอดสี่ชั่วอายุคน
ไม่เคยเกิดเรื่องแบบนี้
(แรนดอล์ฟ เมอร์ดอห์ที่สาม)
ฝ่ายจำเลยยังได้พยายาม บอกตั้งแต่ต้นว่า เอ็ดดี้ สมิธลูกพี่ลูกน้องนั้น
น่าจะมีแรงจูงใจที่จะฆ่าครอบครัวเขา
พระเจ้า มันโถมเข้าใส่แบบไม่ทันตั้งตัว
ดูเหมือนเขาตั้งใจให้ผมเป็นแพะ
ผมต้องรับผิดชอบเรื่องทั้งหมด ผมเป็นคนยิงแม็กกี้กับพอล
ผมขโมยเงินของทุกคน ผมไม่รู้ด้วยซ้ำว่าทุกคนเป็นใคร
ในเดือนก่อนเหตุฆาตกรรมสองศพ 7 มิถุนายน
เขาสั่งจ่ายแคชเชียร์เช็คให้คุณ
สิบวันก่อนเกิดเหตุฆาตกรรม
เงินนั่นจ่ายค่าอะไร
เช็คที่ขึ้นเงินก่อนหรือหลังเกิดเหตุ
ยอดราวๆ 25,000 ดอลลาร์ตามที่คุณรู้
เขามักเอาเช็คให้ผม ไปขึ้นเงินเข้าบัญชีกระแสรายวัน
เขาเขียนเช็คเพื่อเอาเงินออกจากบัญชี ผมไปขึ้นเงินและคืนเงินให้เขา
แต่… นั่นมันก่อนจะเกิดเรื่อง ผมก็เลย…
ผมไม่รู้เลยว่าจะเกิดอะไรขึ้น
ผมไม่ได้คิดอะไรมากไปกว่านั้น
คุณช่วยฆ่าพอลรึเปล่า
เปล่า
คุณช่วยฆ่าแม็กกี้รึเปล่า
เปล่า
ถ้าผมรู้ว่าจะเกิดเรื่องแบบนั้น
ไม่มีทางที่ผมจะยืนเฉย และปล่อยให้เกิดขึ้น
ไม่มีใครสมควรโดนแบบนั้น
การทำคดีนี้น่าจะกดดันผมมากที่สุดในชีวิต
(สิบเดือนหลังเกิดเหตุ)
ตอนนั้นยังไม่มีหลักฐานเพียงพอ
ที่จะฟ้องอเล็กซ์ข้อหาฆาตกรรมพอลกับแม็กกี้
เรารู้มาตลอดว่า
นี่ไม่ใช่คดีเกี่ยวกับดีเอ็นเอ หรือลายนิ้วมือ
รอยยางรถ หรืออะไรแบบนั้น
ที่คนเข้าใจกันจากที่ดูรายการอย่าง ซีเอสไอ ซึ่งเห็นกันอยู่ในทุกคดี
แต่เราก็มีหลักฐานที่ดีเช่นกัน
มันคือหลักฐานดิจิทัล เรามีร่องรอยดิจิทัล
จนถึงตอนนั้น เรายังเข้าถึงมือถือของพอลไม่ได้
เพื่อจะได้รู้ว่าพอลทำอะไรช่วงนาทีสุดท้าย
เราได้ข้อมูลจากโรแกน กิ๊บสัน ซึ่งเป็นเพื่อนสนิทของพอล
เขาคุยโทรศัพท์กับพอลที่คอกสุนัขในคืนที่เกิดเหตุ
แต่เรารู้ว่ามันไม่เพียงพอ
โทรศัพท์ของพอลถูกล็อก และไม่มีใครมีรหัสผ่าน
เราดาวน์โหลดได้บางส่วน เพราะไม่มีรหัสผ่าน
- รู้รหัสผ่านของพอลไหม - ไม่รู้
เขารักษาความลับในมือถือสุดๆ
เราจึงลองให้หน่วยตำรวจลับช่วย
มีคนลองใส่วันเกิดของเขา แล้วมันก็เปิดได้เลย
ไม่ใช่แค่เปิดเครื่องโทรศัพท์ แต่เปิดเคสของเราด้วย
เราจึงเจอคลิปคอกสุนัขสุดอื้อฉาว
เชิญเบิกพยานคนต่อไปได้
ขอบคุณครับ ศาลที่เคารพ ขอเชิญโรแกน กิ๊บสัน
(โรแกน กิ๊บสัน - เพื่อนของพอล เมอร์ดอห์)
คำให้การของโรแกนนั้น
เป็นหนึ่งในคำให้การที่ผมต้องดูให้ได้
โรแกนเป็นคนที่ซื่อสัตย์ที่สุดคนหนึ่งที่เคยเจอมา
เราโตมาด้วยกัน
เขายอมทำทุกอย่างเพื่อเพื่อนได้แน่นอน
คุณรู้จักพอล เมอร์ดอห์ตั้งแต่อายุเท่าไร
ผมรู้จักเขาตั้งแต่จำความได้
คุณเป็นเพื่อนสนิทกับพอลจนวันที่เขาถูกฆ่าใช่ไหม
ใช่ครับ
คุณใกล้ชิดกับคนอื่นๆ ในครอบครัวนี้ไหม
ครับ
เหมือนครอบครัวที่สอง
- เหมือนครอบครัวที่สองเหรอ - ครับผม
โรแกนเป็นเพื่อนบ้านเก่าแก่
เป็นเพื่อนเก่าของครอบครัว
ช่วงนั้นเขาต้องไปอยู่ต่างเมือง
เขาจึงต้องการคนดูแลลูกสุนัขตัวใหม่ เจ้าแคช
พอลเลยอาสาดูแลให้
ที่จริงพอลกำลังถ่ายวิดีโอสุนัขของโรแกน
ที่มีความผิดปกติตรงหาง
พวกเขาอยู่ที่คอกสุนัข
พอลพยายามเฟซไทม์
แต่มีคำให้การว่าสัญญาณอ่อนมาก
ดังนั้นแทนที่จะใช้เฟซไทม์พร้อมสุนัข
เขาจึงถ่ายวิดีโอนี้แทน
ศาลที่เคารพ ต่อไปนี้
จะขอเปิดสิ่งที่นำมาแสดงที่ 297 ให้พยานดู
(7 มิถุนายน 2021 - คืนเกิดเหตุฆาตกรรม)
ถอยไป
(20:44 น.)
(20:44 น. พอลถ่ายวิดีโอเจ้าแคช)
นั่งลง แคช นั่ง ดี มานี่
มานี่ แคช
มา
แคช
ดูสิ มันคาบนกอยู่ในปาก
ก้อนหินน่ะ
ไง บับบา
- นั่นหนูแกสบี้ - ลูกไก่อยู่นั่น
มานี่ บับบา!
เธอออกไปที่คอกสุนัข
ผมอยู่ที่บ้าน
ครั้งสุดท้ายที่คุณเจอพอลกับแม็กกี้คือตอนกินมื้อค่ำ
ใช่ครับ
หลังมื้อค่ำแม็กกี้กับพอลไปที่คอกสุนัขใช่ไหม
ผมนอนบนโซฟา
มานี่ บับบา!
ความเงียบปกคลุมไปทั่วห้องพิจารณาคดี
เงียบแบบได้ยินเสียงอ้าปากค้างเพราะตกใจ
แล้วก็สังเกตเห็นผู้คนเอียงคอ พยายามตั้งสติ
เหมือนว่าเราหูฝาดรึเปล่าเนี่ย
คุณจำเสียงในวิดีโอได้ไหม
- จำได้ - คุณได้ยินเสียงของใคร
เสียงพอล คุณแม็กกี้ คุณอเล็กซ์
ช่วยชี้ตัวอเล็กซ์ เมอร์ดอห์ได้ไหม
คนที่คุณจำเสียงเขาได้ในวิดีโอ ที่อยู่ในห้องพิจารณาคดีนี้
ตรงนั้นใส่แจ็กเก็ตสีเทา
ขอให้บันทึกไว้ว่าพยานได้ระบุตัวจำเลย
ในคลิปมีแม็กกี้ พอล พวกสุนัข
ไก่ และบับบา แล้วก็อเล็กซ์ด้วย
ตอนที่ได้ดูคลิป มันทำให้รู้สึกขนลุก
ฉันได้ยินเสียงพอลเล่นกับเจ้าแคช
และได้ยินแม็กกี้ตะโกนว่า"นั่นหนูแกสบี้"
แล้วจู่ๆ ก็ได้ยินเขาเรียกบับบา
มานี่ บับบา!
พอได้ยินเสียง ฉันก็รู้ทันที
รู้ว่าเป็นเขา
คลิปเวลา 20:44 คือหัวใจหลักของคดีฆาตกรรม
เพราะเรารู้ว่าแม็กกี้ พอล และอเล็กซ์
มักใช้โทรศัพท์อยู่ตลอดเวลา
และในเวลาไม่กี่นาที
โทรศัพท์ของพวกเขาก็หยุดกิจกรรมสื่อสาร ที่มีความหมายไปตลอดกาล
(วันจันทร์ที่ 7 มิถุนายน 20:49 น.)
ระหว่าง 20:44 ถึง 20:49 น. คือเวลาที่คำฟ้องยืนยันเวลาตาย
อเล็กซ์ เมอร์ดอห์อยู่ในที่เกิดเหตุ
ประมาณสองนาทีก่อนแม็กกี้กับพอลจะถูกฆ่า
เขาไม่คิดว่าข้อมูลชิ้นนี้มีความสำคัญ
สำหรับจนท.บังคับใช้กฎหมายตลอดหนึ่งปี
ฉันขนลุกเลย มันหลอนมาก ที่ได้เห็นภาพแต่ละวินาที
ไม่รู้ว่านั่นคือคำพูดสุดท้าย ของเธอหรือไม่ แต่อยู่ในช่วงท้ายสุด
พอลมีหลักฐานชิ้นสุดท้ายที่สำคัญอย่างยิ่ง
มันถือเป็นคำให้การของพอล
แม้ผมไม่ได้เจอหรือคุยกับพอลมาสามปี
เหมือนว่าผมได้เห็นทุกอย่างชัดเจนมาก
พอลตะโกนใส่เจ้าหมา
เหมือนผมได้อยู่ที่นั่นเลย
ผมรู้สึกเหมือนเห็นภาพทุกอย่าง
เสียงเขาฟังดูมีความสุข
และ…
มันทำให้ผมสัมผัสถึงความสงบเล็กๆ
พอรู้ว่านั่นเป็นช่วงเวลาสุดท้ายของพวกเขา…
(อดีตแฟนของพอล เมอร์ดอห์)
มันทำใจลำบาก
และน่าจะเป็นสาเหตุที่ฉันดูไปหลายรอบ
ที่คุณแม็กกี้ไปที่คอกสุนัข ฉันคิดวนเวียนมากเรื่องนี้
เธอไม่เคยทำแบบนั้น
ถ้ามืดแล้ว เธอจะอยู่ในบ้าน
คุณแม็กกี้เป็นคนขี้กลัว
ถ้าคุณอเล็กซ์ไม่อยู่บ้าน เธอจะให้พอลนอนในห้องนอนที่ติดกับห้องเธอ
เธอจะตรวจรอบบ้าน ล็อกประตูหน้าต่างทุกบาน
น่าจะมีบางอย่างทำให้เธอต้องไปที่นั่น
มันทำใจลำบาก
ฉันแค่ไม่อยากให้สิ่งสุดท้าย ที่พอลเห็นเป็นใบหน้าคุณอเล็กซ์
ไม่อยากคิดเลยว่าเขาถูกฆาตกรรม
ในใจฉันโต้แย้งเรื่องนี้อย่างหนัก
คิดว่ามันน่าจะเป็นคนอื่นอีกมากมาย
คุณอเล็กซ์ฆ่าพอลกับแม็กกี้เนี่ยนะ
คลิปในมือถือของพอลยืนยันว่า
คุณอเล็กซ์อยู่แถวนั้น ไม่ได้อยู่ในบ้านตามที่บอก
แต่ผมบอกไม่ได้ว่าเขาฆ่าลูกตัวเองหรือไม่
ช่วงเวลาสำคัญ ช่วงเวลานั้นที่โทรศัพท์หยุดนิ่ง
เขาอ้างว่าไม่ได้อยู่ที่นั่น แต่เรารู้ว่าเขาอยู่ที่นั่น
เมื่อนึกถึงช่วงต้นในการพิจารณาคดี ครอบครัวเขาก็มาร่วมรับฟัง
บรรยากาศค่อนข้างปลอดโปร่ง
อเล็กซ์หันไปคุยกับพวกเขา
พวกเขาชนกำปั้นกัน พูดคุยกัน กอดกัน
ถอยไป
หลังการเปิดวิดีโอ พวกเขาดูเป็นกังวล ดูหนักใจ
ผมคิดว่าอเล็กซ์ เมอร์ดอห์ตั้งใจขึ้นเบิกความ
เขาอยากให้การยืนยัน เพราะเชื่อว่า
ตัวเองสามารถโน้มน้าวคณะลูกขุนได้ อย่างที่เคยทำมามากมาย
ผมคิดว่าการให้อเล็กซ์ เมอร์ดอห์ ขึ้นเบิกความเป็นผลเสีย
แต่เชื่อว่าพวกเขาไม่มีทางเลือก
เชิญเบิกพยานคนต่อไปได้
ขอบคุณครับ ศาลที่เคารพ
จำเลยริชาร์ด อเล็กซานเดอร์ เมอร์ดอห์ ประสงค์ขึ้นเบิกความครับ
จำได้ว่าตอนนั้นฉันคิดในใจว่า
"เขาตั้งใจจะพิสูจน์ชื่อเสียงตัวเองว่า
เป็นทนายด้านการบาดเจ็บส่วนบุคคลงั้นหรือ"
ฉันจำการสาบานตนของอเล็กซ์ได้
ตอนนั้นเหมือนเขาเร่งรีบที่จะขึ้นเบิกความ
เขารีบร้อนกล่าวสาบานตน และตอบรับก่อนที่ฉันจะพูดจบเสียอีก
ผมอเล็กซ์ เมอร์ดอห์
เอ็ม ยู อาร์ ดี เอ ยู จี เอช
อรุณสวัสดิ์ครับ
คุณเมอร์ดอห์
ในวันที่ 7 มิถุนายน 2021 คุณได้ถือปืนชนิดนี้ หรือที่คล้ายกัน
และยิงใส่พอลลูกชายคุณเข้าที่หน้าอก
ในห้องให้อาหารสัตว์บนที่ดินที่โมเซลล์หรือไม่
เปล่า ผมไม่ได้ทำ
คุณเมอร์ดอห์ คุณได้ถือปืนชนิดนี้ หรือที่คล้ายกัน
และยิงสมองลูกชายคุณกระจาย ในวันที่ 7 มิถุนายน หรือวันเวลาอื่นหรือไม่
เปล่า ผมไม่ได้ทำ
คุณกริฟฟิน ผมไม่ได้ยิง ภรรยาหรือลูกผมไม่ว่าวันเวลาไหน
มานี่ บับบา!
คุณเมอร์ดอห์ ใช่คุณหรือไม่
ในวิดีโอตรงคอกสุนัขเวลา 20:44 น.
วันที่ 7 มิถุนายน คืนที่แม็กกี้กับพอลถูกฆาตกรรม
ใช่ครับ
คุณอยู่ที่คอกสุนัขเวลา 20:44 น. คืนที่แม็กกี้กับพอลถูกฆาตกรรมใช่หรือไม่
ใช่ครับ
คุณโกหกเจ้าหน้าที่โอเว่นใช่หรือไม่
ที่บอกว่าครั้งสุดท้าย ที่คุณเจอแม็กกี้กับพอล คือตอนกินมื้อค่ำ
ผมโกหกครับ
ทำไม
คือว่า"โอ้ ช่างเป็นปมโยงใยซับซ้อน"
พอผมเริ่มโกหก
ก็ต้องโกหกไปเรื่อยๆ
สิ่งหนึ่งที่ผมรู้สึกแปลกใจในฐานะที่เป็นพ่อและสามี
คือถ้าผมออกจากบ้านไป และแค่สองนาทีต่อมา มีคนบุกเข้ามา
และฆ่าทุกคนในครอบครัวอย่างอำมหิต
เรื่องหนึ่งที่ผมจะต้องคิดและโวยวายเสียใจคือ
"ถ้าผมอยู่ที่นั่น
ถ้าผมอยู่ต่ออีกสักสองนาที พวกเขาคงไม่ตาย"
ระหว่างการซักค้านกลับไม่เห็นว่าเขารู้สึกผิดเลย
ที่คลาดกับฆาตกรไปอย่างฉิวเฉียด
จนภรรยาและลูกของเขาถูกฆ่าอย่างเหี้ยมโหด
สุดท้ายแล้ว อเล็กซ์ก็เป็นทนายความให้ตัวเอง
ฉันไม่สงสัยเลย
คำให้การของอเล็กซ์ต้องแย้ง กับที่ทนายของเขาว่ามา
ตอนที่คุณไปคุยกับเชลลีหลังเกิดเหตุ
คุณได้ขอให้เธอบอกว่า คุณอยู่ที่บ้านแม่นานกว่า 20 นาที
ผมได้ฟังคำให้การของเชลลีแล้ว
ผมเชื่อว่าเชลลีเป็นคนดี
เราคงคุยกันเรื่องที่ว่าผมอยู่ที่นั่นนานแค่ไหน
ในเวลานั้น ถ้าผมคิดว่าตัวเองอยู่ที่นั่น 45 นาที
ผมก็คงบอกว่ามาอยู่ที่นี่ 45 นาที แต่…
ผมบอกระยะเวลาแน่นอนไม่ได้
สิ่งที่เขาพูดนั้นไม่จริง
เพราะฉันไม่กล้าพูดออกไปแน่ ถ้าไม่จริง
สิ่งหนึ่งที่เด่นมากในการพิจารณาคดีนี้คือ
พยานที่เปี่ยมประสิทธิภาพ
บีบคั้นหัวใจและน่าจดจำนั้นเป็นผู้หญิง
เชลลี
และแน่นอน บลังก้า
(1 มี.ค. 2023-หกสัปดาห์หลังเริ่มพิจารณาคดี)
บ่อยครั้งที่ฝ่ายจำเลยขอให้ คณะลูกขุนไปดูสถานที่เกิดเหตุ
ฉันเชื่อว่าฝ่ายจำเลยในคดีนี้
ต้องการให้คณะลูกขุน เห็นความกว้างใหญ่บนที่ดินโมเซลล์
เห็นสิ่งต่างๆ ที่ตั้งอยู่ในที่เกิดเหตุ
ฝ่ายจำเลยเน้นย้ำความต้องการว่า
อยากให้คณะลูกขุนไปที่โมเซลล์ซึ่งอัยการเห็นด้วย
ในเช้าวันสุดท้าย
ท่านผู้พิพากษาได้ให้คณะลูกขุนไปทัศนศึกษา
มีการตกลงกันว่าจะมีแค่สื่อกลุ่มหนึ่ง
ช่างภาพวิดีโอหนึ่งคน
ช่างภาพนิ่งหนึ่งคน
กับผู้สื่อข่าวหนังสือพิมพ์อีกหนึ่ง
ฉันโชคดีที่ได้รับเลือกให้ไป
ไม่คิดว่าจะมีแบบนี้อีก
ตั้งแต่คณะลูกขุนคดีโอเจ ซิมป์สันไปที่เบรนท์วูด
เรื่องนี้จึงเกิดเสียงสะท้อน ไปทั่วประเทศจนถึงระดับนานาชาติ
ฉันตั้งใจที่จะสำรวจ และหาคำอธิบาย
และทำทุกอย่างให้ถูกต้องที่สุด
เพื่อช่วยให้รายละเอียดของการมาเยือนครั้งนี้
สิ่งแรกๆ ที่ฉันทำก็คือ
พยายามที่จะระบุระยะห่าง
ระหว่างจุดที่แม็กกี้ล้มกับจุดที่พอลล้ม
มันยากที่จะจินตนาการ
ฉันพิมพ์เอกสารจากศาลที่แสดงตำแหน่งที่พบศพ
แม็กกี้เห็นทุกอย่าง และเห็นคนลงมือ
จากจุดนั้นที่เธอล้มลง
จำได้ว่าฉันเดินไปที่ห้องให้อาหาร แล้วก็เดินกลับไปกลับมา
เพื่อนับก้าวแบบ"อยู่ไกลกันแค่ไหน"
มันห่างกันแค่ 12 ก้าว
นั่นคือระยะจากจุดที่เธออยู่กับจุดที่พอลล้มลง
เราไม่ได้รับคำสั่งเฉพาะเจาะจงอะไร
ฉันเลยเข้าไปในห้องให้อาหาร
จุดที่พอลยืนตอนถูกยิงน่าจะลึกเข้าไปเมตรครึ่ง
ฉันจึงเข้าไปยืนใกล้กับจุดที่คิดว่าเขาถูกยิง
จึงทำให้รู้ว่า… เขาไม่สามารถมองเห็นว่า
ใครเป็นคนยิงเขา ตอนถูกยิงนัดแรก
แต่ถ้าเดินโซเซมาทางประตู
แน่นอนอยู่แล้ว เขาต้องเห็นว่าใคร…
ใครที่ยิงเขาจนสมองกระจาย
ฉันรับรู้ได้จากตอนที่ ฉันกับคณะลูกขุนได้ไปที่โมเซลล์
ว่าคณะลูกขุนคงใช้เวลาไม่นาน
ในการตัดสินคดีนี้
เพราะรับรู้ถึงสัญชาตญาณของผู้หญิงคนนั้น
(รีเบคก้า-เสมียนศาล)
ฉันเข้าไปในห้องทำงาน
เพื่อเตรียมทุกอย่างที่เราต้องทำ จนถึงการอ่านคำตัดสิน
ฉันโทรหาเพื่อนที่เป็นเสมียนศาลแฮมป์ตันเคาน์ตี้
ฉันบอกว่า"ไม่รู้ว่าจะอ่านไหวไหม ฉันจะให้ผู้พิพากษานิวแมนเป็นคนอ่าน
เพราะไม่มั่นใจในตัวเอง"
เธอบอกว่า"ที่รัก ก็อ่านเหมือนคำตัดสินอื่นๆ"
ตอนคณะลูกขุนกลับเข้ามา ผมหมดเรี่ยวแรงขั้นสุด
รู้สึกว่าเรานำเสนอทุกอย่างไปหมดแล้ว
เราได้ทำทุกอย่างเท่าที่ทำได้
คณะลูกขุนได้ลงมติแล้วซึ่งเป็นวันที่เหนื่อยกันมาก
ฉันกลับไปที่ศูนย์สื่อมวลชน
เพื่อเตรียมรับมือกับเรื่องที่คาดว่าจะเกิด
จำได้ว่าดิ๊ก จิม และทีมฝ่ายจำเลย เดินเข้าไปในศูนย์สื่อมวลชน
ขณะที่เรายืนอยู่ ดิ๊กรับแจ้งว่าคณะลุกขุน
ขอให้มีการติดตามเรื่องหลักฐานที่นำมาแสดง
ซึ่งเขาคิดว่าเป็นสัญญาณบวก
มีคนมาเคาะประตูแจ้งว่าคณะลูกขุนพร้อมแล้ว
และเราก็ต้องแจ้งผู้พิพากษานิวแมนให้รู้ว่า ทุกคนพร้อมในห้องพิจารณาคดีแล้ว
คณะลูกขุนกลับเข้ามาเพียงไม่ถึงชั่วโมง
คลี่คลายข้อสงสัยต่างๆ อย่างรวดเร็ว
และบอกว่า"เราไม่กินมื้อค่ำ เราพร้อมแล้ว"
มันยากที่จะหยั่งรู้ว่าคำตัดสินจะเป็นไปในทางใด
- ได้คำตัดสินหรือยัง - ได้แล้วค่ะ ท่าน
- เป็นเอกฉันท์ไหม - ใช่แล้วค่ะ
เอาล่ะ กรุณาส่งให้คุณเสมียน และส่งต่อให้ผม
เขาสำรวจและอ่านใบแสดงคำตัดสิน
แล้วยื่นมาให้ฉัน
เขาบอกว่า"คุณเสมียน ช่วยอ่านคำตัดสินได้ไหม"
ฉันตกเป็นเป้าสายตา ทั้งจากทีมจำเลย ครอบครัวของอเล็กซ์
ทุกคนในห้องพิจารณาคดี และอาจจะทั่วโลก
ฉันสูดหายใจ
และเริ่มอ่านตั้งแต่คำฟ้อง
อ่านตั้งแต่บรรทัดแรกถึงบรรทัดสุดท้าย เพื่อไม่ให้พลาดอะไรไป
คอลเลตันเคาน์ตี้ รัฐเซาท์แคโรไลนา
ศาลเจเนอรัลเซสชั่น
กรกฎาคม ปี 2022
คำฟ้องระหว่างรัฐ กับริชาร์ด อเล็กซานเดอร์ เมอร์ดอห์ จำเลย
ข้อหาฆาตกรรม…
ตัดสินว่ามีความผิด
ทุกคนสัมผัสได้ถึงความเงียบ
แม้ว่าครอบครัวไม่ได้แสดงอารมณ์ออกมาก็ตาม
มีคนบอกว่าตอนพวกเขากลับเข้าไปในห้อง
ซึ่งเป็นห้องรับรองสำหรับสมาชิกครอบครัว
บัสเตอร์ใจสลาย ทรุดตัวคุกเข่า
แล้วก็ร้องไห้
(เกว็น เจเนเรตต์-ลูกขุน)
ฉันรู้คำตัดสินตอนที่กลับเข้าไป
เราโหวตกันสองสามครั้ง
มีคนตั้งคำถามเกี่ยวกับปืน
หญิงสาวอีกคน เธอไม่เชื่อว่าเขาเป็นคนทำ
เพราะเธอไม่เชื่อว่าอเล็กซ์ฆ่าครอบครัวตัวเอง
เธอเอาแต่ย้ำแบบนั้น
และพอเราโหวตกันอีกครั้ง
ผลจึงเป็นเอกฉันท์
ฉันรู้สึกว่าตัดสินใจถูกต้องแล้ว
รู้สึกว่าเราตัดสินใจถูกต้องแล้ว
ตอนที่ได้ยินคุณเบ็คกี้อ่านคำตัดสินว่ามีความผิด
ขณะที่ผมมองไป ทีมเราอยู่ด้านนี้ จนท.บังคับใช้กฎหมายอยู่ด้านหลัง
ผมดีใจมากๆ ที่ได้นำบุคคลเหล่านี้ ผ่านความยากลำบาก
จนได้รับความยุติธรรม
ตามที่คิดว่าแม็กกี้กับพอลสมควรได้รับ
เมื่อมีคำตัดสินว่ามีความผิด นั่นคือการยืนยันที่ครบถ้วน
การยืนยันที่ครบถ้วนว่าเราตัดสินใจถูกต้อง
การยืนยันที่ครบถ้วนว่าทีมเราทำสิ่งที่ถูกต้อง
จนศาลตัดสินลงโทษ และพิสูจน์ว่าพวกที่ค้านมากมายนั้นคิดผิด
(3 มีนาคม 2023 - พิพากษาโทษ)
คุณเมอร์ดอห์ กรุณามาตรงนี้
ศาลจะพิพากษาโทษ
นี่อาจเป็นคดีหนึ่งที่น่าหนักใจเป็นที่สุด
ไม่ใช่แค่สำหรับผมในฐานะผู้พิพากษา
สำหรับรัฐ สำหรับทีมฟ้องคดี
แต่สำหรับพลเมืองทุกคนในชุมชนนี้
ภรรยาที่ถูกฆาตกรรม
ลูกชายที่ถูกฆ่าอย่างอำมหิต
แต่น่าทึ่งมากที่คุณขึ้นมาให้การยืนยัน
ว่าทั้งภรรยากับลูกชายกับผมทำกิจกรรมรื่นเริงกัน
ไม่น่าเชื่อถือ ไม่อาจเชื่อได้
ตอนที่คุณขึ้นเบิกความบอกว่า
"โอ้ ช่างเป็นปมโยงใยซับซ้อน" หมายถึงอะไร
หมายถึงพอผมเริ่มโกหก ก็ต้องโกหกไปเรื่อยๆ
เอาล่ะ คุณเมอร์ดอห์ ในข้อหาฆาตกรรมภรรยาคุณ แม็กกี้ เมอร์ดอห์
ศาลพิพากษาลงโทษจำคุกตลอดชีวิตที่เหลือ
และข้อหาฆาตกรรมพอล
คนที่คุณน่าจะรักมากๆ
ศาลพิพากษาลงโทษจำคุกตลอดชีวิต
โดยให้นับโทษต่อ
ขอให้เจ้าหน้าที่ดำเนินการตามการกำหนดโทษ
เราคิดว่าหลังมีคำตัดสิน
บรรยากาศในแฮมป์ตันจะปลอดโปร่ง
เราจะใช้ชีวิตกันอย่างเบาใจมากขึ้น
แต่มันกลับเปิดกล่องแพนดอร่า ที่เต็มไปด้วยคำถามอีกมากมาย
มีคนถามว่า"อเล็กซ์มีคนช่วย ในการฆาตกรรมพอลกับแม็กกี้ไหม"
ถ้าเขามีคนช่วย เราจะตามตัวให้ได้
ตอนนั้นพายุร้ายกำลังจะถาโถมใส่เขา
เขาจึงจนมุมต้องคว้าโอกาสสุดท้าย เพื่อปกป้องตัวเขาเอง
และเพื่อรักษาเกียรติภูมิของตนเอง
เขายอมแลกด้วยการฆาตกรรมพอลกับแม็กกี้
ฉันคิดว่าอเล็กซ์เป็นคนลั่นไก
และคิดว่าเขามีคนช่วยเก็บกวาดทุกอย่างที่จำเป็น
เรามีแค่สถานที่เกิดเหตุที่นำมาสู่การพิจารณาคดี
ฉันคิดว่ามีการไตร่ตรองล่วงหน้านานแล้ว
ในใจลึกๆ ฉันรู้สึกว่าเขาอาจมีคนช่วย
ถึงยังไงฉันก็คิดว่าเขาเป็นคนตัดสินใจ
ฉันไม่อยากคิดเรื่องนี้ เพราะยิ่งวุ่นวายใจ
ความเห็นเดียวที่ผมมีต่อเหตุการณ์นั้นก็คือ
คิดว่ามีอีกหนึ่งคน
และอาจจะมากกว่านั้น แต่อย่างน้อยอีกหนึ่งคน
ที่ต้องโดนข้อหาเดียวกับคุณอเล็กซ์
เพราะไม่คิดว่าคุณอเล็กซ์จะยิงลูกตัวเองได้
จริงๆ เราไม่รู้ว่าเขาทำไปเพราะอะไร
สักวันเขาอาจจะบอกก็ได้
มีแต่เขาที่รู้ว่าทำไมถึงทำ
คุณคิดว่าอเล็กซ์มีคนช่วยไหม
ฉันไม่ขอตอบคำถาม
ฉันไม่…
ฉันไม่สบายใจที่จะตอบคำถามนั้น
ผมรู้สึกเหมือนเขาเป็นพี่ชาย
แต่เขากลับหลอกผม เขาหลอกคนมากมาย
ถ้าคุณแรนดอล์ฟยังอยู่ เรื่องพวกนี้คงไม่เกิดขึ้น
อย่าคิดนะว่าเขาติดคุกแล้ว ทุกอย่างก็จบ
นี่ก็แค่อุปสรรคเล็กน้อย
(มาร์กาเร็ต บี. เมอร์ดอห์ ปี 1968 - 2021)
ฉันคิดถึงตอนที่เราอยู่ด้วยกันสองคนในบ้าน
เธอไม่ต้องเสแสร้งเป็นอื่น นอกจากเป็นแม็กกี้ที่อยู่กับฉัน
ฉันคิดถึงเธอ
ฉันไม่เคยมีเพื่อนแบบเธอ
ฉันไม่รู้จะพูดยังไงแล้ว คือ…
แม็กกี้ไม่อยู่แล้ว พอลก็ไม่อยู่
เหลือแต่เจ้าหมานี่
มีแค่เรา
คงงั้น
เหลือแค่เราแล้วนะ
(ปัจจุบัน อเล็กซ์ เมอร์ดอห์ กำลังยื่นอุทธรณ์คำพิพากษา)
(อเล็กซ์ เมอร์ดอห์ และบัสเตอร์ เมอร์ดอห์ ไม่ได้ตอบกลับเรื่องที่เราขอสัมภาษณ์)
(เคอร์ติส เอ็ดเวิร์ด สมิธ ถูกตั้งข้อหาใช้อาวุธปืนข่มขู่)
(สมคบคิด ช่วยในการฆ่าตัวตาย)
(เรียกร้องค่าสินไหมทดแทนโดยทุจริต)
(และฟอกเงินรวมสี่กระทง)
(สมิธถูกตั้งข้อหาทางอาญา ฐานนำเช็ค 437 ฉบับ)
(ไปขึ้นเงินให้กับอเล็กซ์ เมอร์ดอห์ รวมประมาณ 2.4 ล้านดอลลาร์)
คำบรรยายโดย กุลวดี โสวัฒนสกุล